પરમ પૂજય વંદનીય સદ્દગુરૂદેવશ્રી સંવત ૧૨૦૦માં હરિયાણા પ્રદેશથી નીકળીને વિચરણ કરતા કરતા સૌરાષ્ટ્રની પાવવન ધરતી ઉપર પધાર્યા જેને ઝાલાવાડ પ્રદેશ તરીકે ઓળખાય છે. ત્યાં એક કંથારીયા ગામ આવેલુ છે. આવી પવિત્ર અને પુણ્યશાળી ભોમિમાં પૂજય સદ્દગુરૂદેવશ્રીએ નિવાસ કર્યો, આવી જે ભોમકાઓ છે. તે સંતો મહાપુરૂષો માટૅ આશીર્વાદ રૂપ હોય છે. ગિરિસૃંગો પાસે બેસવાથી જીવનમાં ધૈર્ય કેળવાય છે. સાગરતટે બેસવથી સાગર ગાંભીર્ય શીખવાડે છે. નદી, ઝરણા પ્રગતિ કારક સુંદર જીવનનો ઉપદેશ આપે છે. પુષ્પો માદકતા લાવી જીવનને સૌરભથી મહેંકતુ રાખી શકાય તેવો બોધપાઠ આપે છે. નિસર્ગ પ્રકૃતિ, માનવીની બુધ્ધી બદલે છે. જીવનનો દ્રષ્ટિકોણ બદલે છે. અંતરની ભાવનાને પુષ્ટ કરે છે. જીવનમાં જો પ્રભુ ભકિત લાવવી હોય તો આધ્યાત્મિક જીવન જીવવુ ભાવ અને નિષ્ઠાવાળુ જીવન જીવવુ હોય તો કુદરતી સંપતિ એવી પ્રકૃતિને પ્રેમભાવપૂર્વક નિરખો અને તેનુ જતન કરો, તેથી તો મહાપુરૂષો તપસ્વી સંતોના તપોવન જંગલોમાં હતા, આપણી આદર્શ ઋર્ષિ પરંપરાની વૈઇદિક સંસ્કૃતિનો ઉદ્દભવ- સર્જન જંગલો અને નદિઓ કિનારે જ થયેલ છે.